

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 8.martā Nr.**77**

(prot.Nr.**4**, **7**.§)

**Par deleģēšanas līguma ar SIA „Daugavpils Olimpiskais centrs” izbeigšanu**

Saskaņā ar Valsts pārvaldes iekārtas likuma 47.panta ceturto daļu deleģēšanas līgumu var uzteikt, neievērojot uzteikuma termiņu, ja pastāv svarīgi iemesli, kas neļauj turpināt līguma attiecības,

atbilstoši ar SIA „Daugavpils Olimpiskais centrs” (turpmāk - SIA „DOC”) 2016.gada 21.janvārī noslēgtā deleģēšanas līguma (turpmāk – Deleģēšanas līgums) 7.3.punktam - līgumu var uzteikt, neievērojot uzteikuma termiņu, ja pastāv svarīgi iemesli, kas neļauj turpināt Līguma attiecības,

ņemot vērā SIA „DOC” valdes locekļa A.Dudela 2017.gada 27.decembra vēstuli Nr.2-22/240, 2018.gada 5.marta vēstuli Nr.2-22/16, kurā valdes loceklis lūdz izbeigt Deleģēšanas līgumu, balstoties uz SIA „DOC” 2018.gada 13.decembra dalībnieku sapulces protokola Nr.1-2/21 1.punktu,

pamatojoties uz likuma “Par pašvaldībām” 21.panta pirmās daļas 27.punktu, Valsts pārvaldes likuma 47.panta ceturto daļu, Deleģēšanas līguma 7.3.apakšpunktu, Daugavpils pilsētas domes (turpmāk – Dome) Izglītības un kultūras jautājumu komitejas 2018.gada 1.marta sēdes protokolu Nr.5, Daugavpils pilsētas domes Finanšu komitejas 2018.gada 1.marta sēdes protokolu Nr.6, atklāti balsojot: PAR – 8 (J.Dukšinskis, R.Eigims, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Ar 2018.gada 1.maiju izbeigt 2016.gada 21.janvāra deleģēšanas līgumu ar SIA „Daugavpils Olimpiskais centrs”, reģistrācijas Nr.40003244634, juridiskā adrese: Raiņa iela 31, Daugavpils.

2. Ar 2018.gada 1.maiju atzīt par spēku zaudējušu Domes 2015.gada 28.decembra lēmumu Nr.570 “Par deleģēšanas līguma noslēgšanu” un 2016.gada 25.februāra lēmumu Nr.79 “Par īpašumu nodošanu bezatlīdzības lietošanā SIA “Daugavpils Olimpiskais centrs” un finansējumu deleģētā pārvaldes uzdevuma izpildei”.

Domes priekšsēdētājs *(personiskais paraksts)* R.Eigims